**Noteiktās un nenoteiktās galotnes lietošana**

|  |  |
| --- | --- |
| **Īpašības vārdu ar nenoteikto galotni lieto:** | **Īpašības vārdu ar noteikto galotni lieto:** |
| Ja apzīmētais priekšmets minēts pirmo reizi vai tekstā nav zināms.*Ceļmalā gulēja pelēks akmens.* | Ja priekšmets minēts atkārtoti.*Pelēkais akmens šeit bija pieredzējis daudzas ziemas un daudzas vasaras.* |
| Vispārīgos izteicienos.*Mazs cinītis gāž lielu vezumu.* | Vispārzināmu lietu apzīmēšanai, tradicionālos apzīmētājos.*Vasaru pavadīju skaistajā Siguldā.* |
| Ja pirms īpašības vārda atrodas vietniekvārdi *kāds, kaut kāds, nekāds, tāds, šāds, visāds, dažs*, *dažāds, it, itin, jo, kas, kaut kas, nekas, šis tas.**Kāds vecs vīrs gāja tādu mazu gabaliņu mums līdzās.* | Ja pirms īpašības vārda atrodas vietniekvārds *šis, tas, pats, tas pats, viss, mans, tavs, savs, mūsu, jūsu, viņu, nekāds*.*Savā garajā mūžā šo veco vīru šeit vēl ne reizi nebiju saticis.* |
| Parasti, ja īpašības vārds ir pārākajā pakāpē.*Jānis ir vecāks par Pēteri.* | Ja īpašības vārds ir vispārākajā pakāpē.*Mana mamma ir vislabākā mamma pasaulē.* |
| Ja īpašības vārds teikumā ir izteicēja daļa.*Mežs ir skaists. Pasaule ir brīnumaina.* | Uzrunas konstrukcijās.*Labais cilvēk! Mīļo brāli!* |
| Salīdzinājuma konstrukcijās.*Melns kā velns.**Ātrāks par vēju.* | Konstrukcijās ar *no.**Dažus no sārtajiem ziediem viņa aiznesa vecmāmiņai.* |
|   | Parasti terminos.*Magnētiskais lauks.* |
|   | Ja īpašības vārds ietilpst vietvārdā.*Melnā jūra.* |
|   | Ja īpašības vārds lietots lietvārda vietā.*Jaunais ne vienmēr tiek labi uzņemts.* |